ট্রোফোনিয়াস

ট্রোফোনিয়াস (Trophonius) (  ; প্রাচীন গ্রিক : Τροφώνιος Trophōnios) একজন গ্রিক দেবতা বা বীর, তবে কখনই নিশ্চিত হওয়া যায়নি তিনি এদের কোনটি ছিলেন, তাকে নিয়ে একটি সমৃদ্ধ পৌরাণিক ঐতিহ্য এবং গ্রিসের বিওটিয়ার লিভাডিয়ায় একটি ভবিষ্যদ্বাণীমূলক উপাসকসম্প্রদায় রয়েছে।

 ব্যুৎপত্তি এবং সমান্তরাল ধর্মীয় সম্প্রদায় 
নামটি ট্র্যাফো থেকে প্রাপ্ত, যার অর্থ "পুষ্ট করা"। স্ট্রাবো এবং বেশ কয়েকটি শিলালিপি তাকে জিউস ট্রেফোনিওস হিসাবে উল্লেখ করে। গ্রিক বিশ্বে বেশ কিছু অন্যান্য থোনিক জিউসকে জানা যায় যাদের মধ্যে জিউস Μειλίχιος মেলিকিওস ("মধুময়" বা "কল্যাণকামী" জিউস), ও জিউস Χθόνιος থোনিওস ("মর্তের জিউস"), যেগুলো হেডিসের অন্যান্য নাম ছিল।

একই ধরনের নির্মাণ রোমান বিশ্বেও পাওয়া যায়। উদাহরণস্বরূপ, লাজিও এর লেভিনিয়াম এর একটি মন্দির ঈনিয়াসের জন্য উৎসর্গীকৃত ছিল, যার শিরোনাম ছিল "ইউপিটার ইনডিজেস" (মর্তের জুপিটার)।

 পরিবার 
ট্রোফোনিয়াস ছিলেন মিনীয়দের ও অর্কোমেনাসের রাজা আরগিনাসের পুত্র, এবং অ্যাগামিডিসের ভাই। কিন্তু অ্যাপোলোকে তার স্বর্গীয় পিতা বলা হয়।Pausanias, Description of Greece 9. 37. 5

 পুরাণ 
থাম্ব|ট্রফোনিও (ট্রফনিয়াস (Τροφώνιος), হিস্টোরিয়া দেওরাম ফাতিডিকোরাম, জেনেভা, ১৬৬৫)।

 অ্যাপোলো মন্দির 
অ্যাপোলোকে উদ্দেশ্য করা হোমারীয় স্তবগান অনুসারে, তিনি অ্যাগামিডিসের সাথে ডেলফির ওরাকলে অ্যাপোলোর মন্দিরটি নির্মাণ করেন।  নির্মাণ শেষ হয়ে গেলে ওরাকল এই ভাইদেরকে ছয় দিনের জন্য যা কিছু কামনা করার করতে বলেন, ৭ম দিনে তাদের সর্বোত্তম ইচ্ছাটি পুরণ করা হবে। তারা তাই করেন এবং ৭ম দিনে তাদের মৃতদেহ পাওয়া যায়। মেনান্ডারের প্রবাদ, "ঈশ্বর যাদেরকে ভালোবাসেন তাদেরকে তরুণ অবস্থাতেই তুলে নেন"-এই ঘটনাটি থেকেই আসে।

 কিং হাইরিয়াসের কোষাগার 
পসানিয়াসের একটি বিকল্প গল্প অনুসারে, তারা বিওটিয়ার রাজা হিরিয়াসের জন্যে একটি গুপ্ত কোষাগার নির্মাণ করেছিলেন যার গুপ্তপথ কেবল তারাই জানতেন। এই গুপ্তপথ দিয়ে ঢুকে তারা হিরিয়াসের সম্পর চুরি করতেন। রাজা এটা জানতেন কিন্তু চোরকে চিনতেন ন। এরফলে তিনি একটি ফাঁদ পাতেন। অ্যাগামিডিস সেই ফাঁদে পা দেন, ট্রোফোনিয়াস তাই তার মাথা কেটে নেন যাতে হিরিয়াস চোরকে চিনতে না পারেন। তারপর তিনি চিরতরে লিভেডিয়া (বা লেবাডিয়া) এর গুহাই পালিয়ে যান ও উধাও হয়ে যান।

লিভাডীয়রা ট্রোফোনিয়াসের গুহাটি সম্পর্কে জানতেননা, কিন্তু তারা প্লেগের স্বীকার হলে ডেলফির ওরাকলের ভবিষ্যদ্বক্তার কাছে শলা নিতে এলে সেখানকার পিথিয়া তাদেরকে বলেন, একজন বেনামী বীর তার প্রতি অবহেলার জন্য তাদের প্রতি রাগান্বিত , আর তাই তাদেরকে তার সমাধি খুঁজে বের করে তার পূজা করতে হবে। কয়েকবার সমাধিটি খোঁজার প্রচেষ্টার পরও একে খুঁজে পাওয়া গেল না, প্লেগ রোগের সংকটের সুরাহা হল না। একদা এক রাখাল বালক মৌমাছিদের সারিকে অনুসরণ করতে করতে দেখে তারা মধুর দিকে না গিয়ে মাটির একটি গর্তের দিকে যাচ্ছে। সেখানে গিয়ে বালকটি ট্রোফোনিয়াসের সমাধিটি খুঁজে পান, এরপর লিভেডিয়ার প্লেগ রোগের অবসান ঘটে এবং স্থানটি একটি বিখ্যাত ওরাকলে পরিণত হয়।

 অন্যান্য কাহিনী 
ইউরিপিডিস লিখিত আয়ন -এ নিঃসন্তান জুথাস ডেলফিতে যাবার পথে ট্রোফোনিয়াসের কাছ থেকে পরামর্শ নেন।

গ্রিসের শেষ প্রাচীনকাল বা লেট এন্টিকুইটির কিংবদন্তি বুদ্ধিমান, জ্ঞানী এবং ভবিষ্যৎদ্রষ্টা অ্যাপোলোনিয়াস অফ টায়ানা একবার সেই মন্দিরে যান এবং আবিষ্কার করেন ট্রোফোনিয়াস ছিলেন পিথাগোরীয় নীতিসমূহের প্রবক্তা।

প্লুটার্কের ডি জেনিয়ো সক্রেটিস  গ্রন্থটি মহাবিশ্ব এবং ট্রফনিয়াসের ওরাকলে প্রাপ্ত মৃত্যু পরবর্তী জীবন এর সম্পর্কে নিয়ে একটি বিস্তৃত স্বপ্নদর্শন ব্যক্ত করেছে যা ট্রোফোনিয়াসের ওরাকল থেকে প্রাপ্ত।

 কাল্ট 
পসানিয়াস তার বিওটিয়া সম্পর্কিত নথিতে (৯.৩৯), ট্রোফোনিয়াসের কাল্ট সম্পর্কে বিস্তারিত লিখেছেন। যেই ওরাকলের পরামর্শ নিতে চাইত তাকেই কিছুদিনের জন্য একটি নির্দিষ্ট বাড়িতে বাস করতে হত, সেখানকার হারক্রিনা বা এরকিনা নদীতে স্নান করতে হত এবং উৎসর্গীকৃত মাংস খেতে হত। এরপর দিনের বেলায় তাকে ধারাবাহিকভাবে ক্রোনাস, অ্যাপোলো, জিউস, হেরা, দেমেতের, ইউরোপা সহ বিভিন্ন দেবদেবীর উদ্দেশ্যে উৎসর্গ করতে হত। রাতের বেলায় তাকে আগামিডিস এর সাথে সম্পর্কিত পবিত্র গুহায় একটি ভেড়াকে ছুড়ে দিতে হত, লেথে ও নেমোসাইনে নামক দুটো নদীর জল পান করতে হত, এবং তারপর গুহাটিতে নেমে আসতে হত। সেখানে বেশিরভাগ পরামর্শগ্রহীতা তাদের হতবুদ্ধি ও ভীত হয়ে যায় এবং উপরে উঠে এসে সম্পূর্ণ অভিজ্ঞতাই ভুলে যায়।

এরপরে, পরামর্শগ্রহীতাগণ নেমোসাইনের চেয়ারে বসেন, যেখানে মন্দিরের পুরোহিতগণ তাদের প্রলাপ শোনেন এবং তা থেকে তাদের জন্য ভবিষ্যদ্বাণী রচনা করেন।

 ধ্রুপদী ঐতিহ্যে 
"প্রচণ্ড ভয়ে ভোগা" প্রকাশে "ট্রফোনিওসের গুহায় নামা" প্রবাদটি প্রচলিত হয়ে যায়। এরিস্টোফেনিসের "ক্লাউডস" এ এটির ব্যবহার হয়।

হেরাক্লিডেস পন্টিকাস সহ একাধিক প্রাচীন দার্শনিক ট্রোফোনিয়াসের উপাসক সম্প্রদায় বিষয়ে উল্লেখ করেছেন যা এখন হারিয়ে গেছে। ধ্রুপদী পণ্ডিতদের কাছে ট্রোফোনিয়াস আগ্রহের বিষয় ছিল কারণ লেথে ও নেমোসাইনের সাথে প্লেটোর রিপাবলিকের শেষের দিকে 'এর' এর পুরাণ, সোনার পাতা সমেত অর্ফীয় অন্তেষ্টিক্রিয়ার সাথে সম্পর্কিত খোদাইসমূহ এবং হেসিয়ডের থিওগনিতে উল্লিখিত স্মৃতি ও ভুলে যাওয়া সম্পর্কিত বিভিন্ন অনুচ্ছেদের সাথে লেথে ও নেমোসাইনের ঘনিষ্ঠ সমান্তরালতা ছিল। দ্য হেলফায়ার ক্লাব তাদের পানভোজনোৎসব পরিচালনার জন্য অশ্লীল দেয়াল চিত্রের মাধ্যমে একবার "ট্রোফোনিয়াসের গুহা" এর পুনর্নির্মাণ করেছিল। দার্শনিক ফ্রিডরিখ নিৎশে তার "ডেব্রেক" এর ভূমিকায় তার নৈতিক পূর্বসংস্কারের পাতালে তার শ্রমকে পরোক্ষভাবে প্রকাশের জন্য নিজেকে "ট্রোফোনিয়াস" হিসেবে উল্লেখ করেন।

 তথ্যসূত্র 

 বহিঃস্ত সূত্র 

 লেবাডিয়ায় ওরাকল অফ ট্রফোনিয়াসের কালো-সাদা ছবির প্রবন্ধ

বিষয়শ্রেণী:গ্রিক দেবতা
বিষয়শ্রেণী:গ্রিক পুরাণের চরিত্র
বিষয়শ্রেণী:বিওট
বিষয়শ্রেণী:গ্রিক সংস্কৃতি বীর
বিষয়শ্রেণী:গ্রিক পুরাণের বীর
বিষয়শ্রেণী:অ্যাপোলোর সন্তান
বিষয়শ্রেণী:রহস্যবাদ